Kui varem tegeles ilma riigi osaluseta välismaalt saadud pikaajalise laenuressursi vahendamisega peamiselt Eesti Investeerimispank, siis 1995. aastal asusid ka teised kommertspangad aktiivselt välisressursse vahendama. Näiteks Eesti Hoiupank, Hansapank ja Eesti Ühispank said Euroopa Rekonstruktsiooni- ja Arengupangalt (EBRD) otsekrediidiliini. Ehkki see raha pole nii pikaajaline kui riigi poolt  võetu, võimaldab ta samuti finantseerida pikemaajalisi projekte.